Ніхто так моцна не вітаў “моўныя папраўкі ў Закон аб выбарах, як апазіцыя. Моўны іспыт разглядаўся імі як сродак павышэння аўтарытэту казахскай мовы. Аднак сёння шмат хто ў апазіцыйным асяроддзі думае інакш. Моўны тэст, здаецца, стаў сродкам адсеву дысідэнтаў. Сапраўды, механізм выстаўлення адзнакі сябрамі лінгвістычнай камісіі пры ЦВК абсалютна не зразумелы і не празрысты. Улады такім чынам атрымліваюць магчымасць лёгка зняць непажаданага палітыка за тое, што ён быццам не валодае мовай тытульнай нацыі.